ᱠᱩᱥᱤᱱᱚᱜᱚᱨ ᱦᱚᱱᱚᱛ

ᱠᱩᱥᱤᱱᱚᱜᱚᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱯᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱯᱚᱰᱨᱚᱣᱱᱟ ᱨᱮ ᱨᱚᱵᱤᱱᱫᱽᱨᱚ ᱱᱟᱜᱟᱨ ᱫᱷᱩᱥ ᱨᱮ ᱱᱚᱣᱟ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱫᱚ ᱠᱩᱥᱤᱱᱚᱜᱚᱨ ᱥᱚᱦᱚᱨ ᱧᱩᱛᱩᱢ ᱨᱮ ᱫᱚᱦᱚ ᱮᱱᱟ, ᱱᱚᱣᱟ ᱫᱚ ᱢᱤᱫ ᱵᱚᱫᱫᱷ ᱛᱤᱨᱛᱷ ᱛᱷᱟᱱ ᱠᱟᱱᱟ ᱡᱟᱦᱟᱸ ᱜᱚᱣᱛᱟᱢ ᱵᱩᱫᱫᱷ ᱫᱚ ᱕ ᱟᱱᱟᱜ ᱥᱟᱭ ᱥᱮᱨᱢᱟ ᱢᱟᱲᱟᱝ ᱨᱮ ᱯᱚᱨᱤᱱᱤᱨᱵᱟᱬ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱥᱤᱧᱚᱛ ᱯᱷᱩᱨᱜᱟᱹᱞ ᱛᱟᱭᱚᱢ ᱠᱷᱚᱱ, ᱠᱩᱥᱤᱱᱚᱜᱚᱨ ᱦᱚᱱᱚᱛ ᱫᱚ ᱫᱮᱣᱨᱤᱭᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱴᱷᱟᱶ ᱛᱟᱦᱮᱸ ᱠᱟᱱᱟ ᱟᱨ ᱑᱓ ᱢᱮᱭ ᱑᱙᱙᱔ ᱥᱟᱞ ᱨᱮ ᱢᱤᱫ ᱵᱷᱤᱱᱟᱹ ᱦᱚᱱᱚᱛ ᱠᱷᱚᱸᱰ ᱞᱮᱠᱟᱛᱮ ᱵᱮᱱᱟᱣ ᱮᱱᱟ ᱾ ᱱᱚᱣᱟ ᱢᱟᱲᱟᱝ ᱫᱚ ᱯᱚᱰᱨᱚᱣᱱᱟ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ ᱟᱨ ᱚᱱᱟ ᱛᱟᱭᱚᱢ ᱑᱙ ᱡᱩᱱ ᱑᱙᱙᱗ ᱥᱟᱞ ᱨᱮ ᱱᱚᱣᱟ ᱨᱮᱱᱟᱜ ᱧᱩᱛᱩᱢ ᱵᱚᱫᱚᱞ ᱠᱟᱛᱮ ᱠᱩᱥᱤᱱᱚᱜᱚᱨ ᱫᱚᱦᱚ ᱮᱱᱟ ᱾ ᱠᱩᱥᱤᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱫᱚ ᱠᱚᱥᱤᱭᱟ ᱠᱟᱱᱟ ᱾

ᱴᱷᱟᱶ
ᱠᱩᱥᱤᱱᱚᱜᱚᱨ ᱦᱚᱱᱚᱛ ᱥᱟᱢᱟᱝ ᱨᱮ ᱵᱤᱦᱟᱨ ᱯᱚᱱᱚᱛ, ᱮᱛᱚᱢ ᱯᱟᱪᱮ ᱨᱮ ᱫᱮᱣᱨᱤᱭᱟ ᱦᱚᱱᱚᱛ, ᱜᱚᱨᱟᱠᱷᱯᱩᱨ ᱦᱚᱱᱚᱛ ᱨᱮᱱᱟᱜ ᱯᱟᱪᱮ ᱨᱮ ᱟᱧ ᱠᱚᱧᱮ ᱯᱟᱪᱮ ᱨᱮ ᱢᱚᱦᱟᱨᱟᱡᱽᱜᱚᱸᱡᱽ ᱦᱚᱱᱚᱛ ᱞᱮᱠᱟᱛᱮ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱜᱚᱨᱟᱠᱷᱯᱩᱨ ᱰᱤᱵᱤᱡᱚᱱ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾

ᱠᱟᱹᱣᱰᱤ ᱟᱹᱨᱤ
ᱥᱤᱧᱚᱛ ᱥᱚᱨᱠᱟᱨ ᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱒᱕᱐ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ (most backward districts) ᱞᱮᱠᱟᱛᱮ ᱥᱮᱞᱮᱫ ᱟᱠᱟᱫᱼᱟᱭ ᱾ ᱱᱚᱶᱟ ᱫᱚ ᱩᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱓᱔ ᱟᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱯᱟᱹᱪᱷᱞᱟᱹ ᱮᱞᱟᱠᱟ ᱜᱨᱟᱱᱴ (Backward Regions Grant Fund) ᱯᱷᱚᱸᱰ ᱮ ᱧᱟᱢ ᱮᱫᱟ ᱾

ᱦᱚᱨ ᱰᱟᱦᱟᱨ
ᱥᱤᱧᱚᱛ ᱥᱚᱨᱞᱟᱨ ᱫᱚ ᱢᱤᱫ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱵᱮᱱᱟᱣ ᱞᱟᱹᱜᱤᱫ ᱢᱤᱫ ᱯᱨᱚᱡᱮᱠᱴ ᱮᱢ ᱟᱠᱟᱫᱟ ᱟᱫᱚ ᱒᱐᱑᱙ ᱫᱷᱟᱹᱵᱤᱡ ᱛᱮ ᱯᱩᱨᱟᱹ ᱟ ᱾ ᱒᱐᱑᱗ ᱨᱮ, ᱩᱛᱚᱨ ᱯᱨᱚᱫᱮᱥ ᱥᱚᱨᱠᱟᱨ ᱫᱚ ᱠᱩᱥᱤᱱᱚᱜᱚᱨ ᱵᱟᱥ ᱥᱴᱮᱥᱚᱱ ᱫᱚ ᱡᱮᱡᱟᱹᱛᱤᱭᱟᱹᱨᱤ ᱵᱟᱥ ᱥᱴᱮᱥᱚᱱ ᱞᱮᱠᱟᱛᱮ ᱰᱮᱵᱞᱚᱯ ᱞᱟᱹᱜᱤᱫ ᱛᱮ ᱢᱤᱫ ᱯᱨᱚᱡᱮᱠᱴ ᱫᱚᱦᱚ ᱟᱠᱟᱱᱟ ᱾ ᱠᱟᱥᱤᱭᱟ ᱨᱮᱱᱟᱜ ᱰᱟᱦᱟᱨ ᱜᱚᱨᱟᱠᱷᱯᱩᱨ ᱠᱷᱚᱱ ᱛᱚᱢᱠᱩᱦᱤ ᱰᱟᱦᱟᱨ ᱟᱨ ᱜᱚᱨᱟᱠᱷᱯᱩᱨ ᱠᱷᱚᱱ ᱯᱚᱰᱨᱚᱣᱱᱟ ᱫᱷᱟᱹᱵᱤᱡ ᱫᱤᱱᱮᱢ ᱦᱤᱞᱚᱜ ᱵᱟᱥ ᱨᱮᱞᱣᱮ ᱥᱴᱮᱥᱚᱱ ᱵᱟᱥ ᱰᱤᱯᱚ ᱜᱚᱨᱟᱠᱷᱯᱩᱨ ᱨᱮ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾

ᱯᱚᱰᱨᱚᱣᱱᱟ, ᱨᱟᱢᱠᱚᱞᱟ, ᱠᱟᱯᱛᱟᱱᱜᱚᱸᱡᱽ, ᱫᱩᱫᱟᱦᱤ ᱟᱨ ᱛᱚᱢᱠᱩᱦᱤ ᱰᱟᱦᱟᱨ ᱦᱚᱱᱚᱛ ᱨᱮ ᱨᱮᱞ ᱵᱮᱵᱚᱥᱛᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱥᱚᱦᱚᱨ ᱾

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱩᱥᱤᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱓᱕,᱖᱔,᱕᱔᱔ ᱢᱮᱱᱟᱜᱼᱟ, ᱞᱤᱛᱷᱩᱟᱱᱤᱭᱟ ᱫᱤᱥᱚᱢ ᱥᱚᱢᱟᱱ ᱢᱮᱱᱟᱜ ᱠᱚᱣᱟ ᱟᱨᱵᱟᱝ ᱠᱚᱱᱮᱠᱴᱤᱠᱟᱴ ᱨᱮᱱᱟᱜ ᱟᱢᱮᱨᱤᱠᱟ ᱯᱚᱱᱚᱛ ᱾ ᱱᱚᱣᱟ ᱱᱤᱭᱟᱹ ᱥᱤᱧᱚᱛ ᱨᱮ ᱘᱑ ᱟᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱨᱮᱱᱟᱜ ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱦᱚᱲ ᱮᱞ ᱯᱮᱱᱥᱤᱴᱤ ᱑,᱒᱒᱖ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱓,᱑᱘᱐ ᱜᱟᱺᱴ ᱢᱟᱹᱭᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱒᱓.᱐᱘% ᱛᱟᱦᱮᱸ ᱠᱟᱱᱟ ᱾ ᱠᱩᱥᱤᱱᱚᱜᱚᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱕᱕ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ, ᱟᱨ ᱖᱗.᱖᱖% ᱨᱮᱱᱟᱜ ᱥᱮᱪᱮᱫ ᱫᱚᱨ ᱾ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱚᱱᱚᱛ ᱨᱮ ᱙᱙.᱔᱙% ᱦᱚᱲ ᱮᱞ ᱦᱤᱱᱫᱤ ᱟᱨ ᱐.᱔᱖% ᱩᱨᱫᱩ ᱤᱧᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲ ᱟᱠᱚ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ



ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱠᱩᱥᱤᱱᱚᱜᱚᱨ ᱦᱚᱱᱚᱛ
ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ